ጽብቕቲ ግን ድማ ሰብኣይ ዘይብላ እዮም ዝብሉኒ"። ኣብ 14 ዓመተይ ተጋሲሶሙኒ፡ እቲ ቪዲዮ ድማ ኣብ መርበብ ፖርን ተለጢፉ 'ብዘይፍቓደይ ማህጸነይ ከምዝተኣልየ ድሕሪ 11 ዓመታት ፈሊጠ' ዘዝጠነሰቶም ስለ ምንታይ ዘየውረድክዮም ኢሎም ይሓቱዋ። ከም በዓልቲ ሞያ መዋልዳን ግን እዚ ጉዳይ ከም ዘይትቕበሎ ትነግሮም። "ሞያይ ኣደታት ክወልዳ ምሕጋዝ'ዩ፤ እቶም ዝተወለዱ ቖልዑት ምሕብሓብ፣ ምሕቛፍ፣ ዕትብቶም ቖሪጽካ ምሕጻብ እዩ ስርሐይ። ስለዚ፡ ከመይ ኣቢለ ናይ ባዕለይ ቖልዑት ምጥፋእ ክሓስብ ይኽእል?" ትብል ብሓዘን ድምጻ ሕንቕንቕ ዝብል ዝነበረ ትራን። እቲ ዝጠፍአ ህይወት ትራን ቦኽሪ ጓላ ኣብ ዝወለደትሉ ተመሳሰሊ ወርሒ፡ ህይወት ጓል 11 ዓመት ኑግየን ታይ ታንህን'ውን ንሓንሳእን ንሓዋሩን ተቐይሩ። ንጉሆ 25 ለካቲት 1968 ዓ.ም፡ ንሳ ካብ እትነብረላ ገጠር ከባቢ 'ሃ ማይ' ቑሩብ ርሕቕ ኢሉ ካብ ዘሎ ከባቢ ኣውያት ትሰምዕ። እዚ ቦታ ካብታ ሕጂ ናይ በጻሕቲ ዓዲ ከተማ ኮይና ዘላ ሆይ ኣን ዝርሕቕ ኣይኮነን፤ ሰማይ ዝኸድን ሃልሃልታ'ውን ትርኢ። እንታይ'ዩ ኣጋጢሙ ዝብል ክትርኢ ምስ ከደት፡ ወተሃደራት ደቡብ ኮርያ ሽጉጥ ኣነጻጺሮም ደው ኣበሉዋ። ሃዲማ ናብ ገዝኣ ተመሊሳ እቲ ከባቢ ብወተሃደራት ተኸቢቡ ምህላው ንኣዲኣ ሊ ታይ ቶ ተዛሪባታ። "እዚኣ ኢለ ውድእ ከብል፡ ማዕጾ ሰይሮም ናብ ገዛና ኣትዮም" ትብል። ድሓር ዝወጽኡ ጸብጻባት፡ እቶም ወተሃደራት 'ዲቪዥን ብሉ ድራጎን' ዝተብሃለ ፍሉጥ ናይ ደቡብ ኮርያ ሓይሊ ባሕሪ ኣባላት ከም ዝነበሩ ይሕብሩ። ኣብቲ ገዛ ንዝነበረት ጓል ኣንስተይቲ ምስ ውላዳ፣ መሓዛ ምንኣስ ሓዋ ሓዊሱ ሙሉእ ስድራ ኣብ ቐጽሪ ገዝኦም ናብ ዝርከብ መሕብኢ ትሕቲ ምድሪ ክኣትው ኣዚዞምዎም። ወዲ ሓትንኣን፣ ሓትንኣን ሓዊሱ ንኡሽቶ ቦንቧ ደርብዮም ድማ ቐተሉዎም። መግለጺ ስእሊ, ኑግየን ታይ ታንህ ጓል 16 ዓመት እናሃለወት [እቲ ጨፍጫፍ ካብ ዝፍጸም ድሕሪ ሓሙሽተ ዓመት] ኣዲኣ፡ ንሓዋን ንዓኣን ንምድሓን ትጽዕር ከም ዝነበረት ትዝክር፤ "ኣደይ፡ ጓለይ ተወዲእና እናበለት ትበኪ ነይራ። መላእ ሰብነተይ ክነድድ ጸኒሑ፡ ደሓር ደንዚዙ። ናይ ካልኦት ሰባት ደም ኣብ ዝባነይ ክውሕዝ ይርእይ ነይረ" ትብል ኑግየን። ወዲ ሸሞንተ ዓመት ሓዋ ሓንቲ እግሩ ስኢኑ፤ ኣብ ሕክምና ረድኤት ክረክብ ጸኒሑ፡ ግን ሞይቱ። ኑግየንን ሓትንኣን ጥራሕ ከቢድ መጉዳእቲ በጺሑወን ካብቲ መዓት ብህይወት ክተርፋ ዕድል ረኸባ። እቶም ወተሃደራት፡ መንበሪ ገዛ ኑግየን'ውን ኣንዲዶምዎ እዮም ከይዶም። "ጠራዕራዕ ዝብል ድምጺ እቲ ዝነድድ ዝነበረ ሸምብቆ ይሰምዕ .
